ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση και λειτουργία Κοινού Προγράμματος Μεταπτυχιακών Σπουδών  του Τμήματος Ιστορίας και
Αρχαιολογίας του ΕΚΠΑ, του Τμήματος Φιλολογίας
του ΕΚΠΑ, του Τμήματος Ιστορίας και Αρχαιολογίας του Πανεπιστημίου Κύπρου και του Ερευνη-
τικού Κέντρου «ΑΘΗΝΑ», με τίτλο «MSc in Digital
Humanities (Ψηφιακές Ανθρωπιστικές Επιστήμες)».
Κανονισμός συστάσεως και λειτουργίας της Τεχνικής Υπηρεσίας της Ιεράς Μητροπόλεως Μη-
θύμνης.
ΑΠΟΦΑΣΕΙΣ
Αριθμ. απόφ. 1010/31.1.2022
(1)
Ίδρυση και λειτουργία Κοινού Προγράμματος
Μεταπτυχιακών Σπουδών  του Τμήματος Ιστορίας
και Αρχαιολογίας του ΕΚΠΑ, του Τμήματος Φιλολογίας του ΕΚΠΑ, του Τμήματος Ιστορίας και Αρχαιο-
λογίας του Πανεπιστημίου Κύπρου και του Ερευνητικού Κέντρου «ΑΘΗΝΑ», με τίτλο «MSc in Digital
Humanities (Ψηφιακές Ανθρωπιστικές Επιστήμες)».
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4485/2017 «Οργάνωση και Λειτουργία της
ανώτατης εκπαίδευσης, ρυθμίσεις για την έρευνα και
άλλες διατάξεις» (Α’ 114) και ειδικότερα τα άρθρα 30,
37, 43, 45 και 85.
2. Την υπό στοιχεία 41931/Ζ1/13-3-2018 υπουργική
απόφαση «Ρύθμιση θεμάτων ίδρυσης κοινών ΠΜΣ και
εκπόνησης διδακτορικών διατριβών με συνεπίβλεψη μεταξύ ημεδαπών ΑΕΙ και αναγνωρισμένων ως ομοταγών
ιδρυμάτων ή ερευνητικών κέντρων και ινστιτούτων της
αλλοδαπής (Β’ 972).
3. Την υπό στοιχεία 163204/Ζ1/29-9-2017 εγκύκλιο
του Υπουργείου Παιδείας, Έρευνας και Θρησκευμάτων.
4. Την υπό στοιχεία 216772/Z1/8-12-2017 υπουργική
απόφαση «Τρόπος κατάρτισης του αναλυτικού προϋπολογισμού λειτουργίας και της έκθεσης βιωσιμότη-
τας των Προγραμμάτων Μεταπτυχιακών Σπουδών»
(Β’ 4334).
5. Τις παρ. 7 και 8 του άρθρου 19 και την παρ. 3α του
άρθρου 42 του ν. 4521 «Ίδρυση Πανεπιστημίου Δυτικής
Αττικής και άλλες διατάξεις».
6. Tις παρ. 1 και 5 του άρθρου 101 του ν. 4547/2018
(Α’ 102).
7. Την υπό στοιχεία Φ5/89656/Β3/13-8-2007 υπουργική απόφαση «Εφαρμογή του Συστήματος Μεταφοράς
και Συσσώρευσης Πιστωτικών Μονάδων» (Β’ 1466).
8. Τον ν. 4009/2011 «Δομή, λειτουργία, διασφάλιση της
ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (Α’ 195).
9. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
10. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και
Καποδιστριακό Πανεπιστήμιο Αθηνών» (Α’ 124).
11. Τον ν. 3374/2005 και ιδίως τα άρθρα 14 και 15
«Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα διπλώματος» (Α’ 189).
12. Το απόσπασμα πρακτικού της Συνέλευσης του Τμήματος Ιστορίας και Αρχαιολογίας του ΕΚΠΑ (συνεδρίαση
1η/23-09-2021).
13. Το απόσπασμα πρακτικού της Συνέλευσης του
Τμήματος Φιλολογίας του ΕΚΠΑ (συνεδρίαση 2η/
29-09-2021).
14. Το απόσπασμα πρακτικού της Συνέλευσης του
Τμήματος Ιστορίας και Αρχαιολογίας του Πανεπιστημίου
Κύπρου (συνεδρίαση 4η/02-08-2021).
15. Το απόσπασμα πρακτικού του Διοικητικού Συμβουλίου του Κέντρου Έρευνας «ΑΘΗΝΑ» (συνεδρίαση
307η/30-09-2021).
16. Το ειδικό πρωτόκολλο συνεργασίας των συνεργαζόμενων φορέων.
17. Το απόσπασμα πρακτικού της επιτροπής μεταπτυχιακών σπουδών του ΕΚΠΑ (2η συνεδρίαση 26-10-2021).
18. Το απόσπασμα πρακτικού του πρυτανικού συμβουλίου του Πανεπιστημίου της Κύπρου (31η συνεδρίαση
4-11-2021).
19. Το απόσπασμα πρακτικού της Συγκλήτου του
Εθνικού και Καποδιστριακού Πανεπιστημίου Αθηνών
(7η συνεδρίαση 27-10-2021).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαρτίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 917
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 917/01.03.2022
20. Το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού, αποφασίζει:
Tην ίδρυση και τη λειτουργία Κοινού Προγράμματος
Μεταπτυχιακών Σπουδών του Τμήματος Ιστορίας και
Αρχαιολογίας του ΕΚΠΑ, του Τμήματος Φιλολογίας του
ΕΚΠΑ, του Τμήματος Ιστορίας και Αρχαιολογίας της Φιλοσοφικής Σχολής του Πανεπιστημίου Κύπρου και του
Ερευνητικού Κέντρου «ΑΘΗΝΑ», με τίτλο «MSc in Digital
Humanities (Ψηφιακές Ανθρωπιστικές Επιστήμες)», από
το ακαδημαϊκό έτος 2023 - 2024, ως ακολούθως:
Άρθρο 1
Γενικές διατάξεις
Το Τμήμα Ιστορίας και Αρχαιολογίας και το Τμήμα Φιλολογίας της Φιλοσοφικής Σχολής του Εθνικού και Καποδι-
στριακού Πανεπιστημίου Αθηνών, το Τμήμα Ιστορίας και
Αρχαιολογίας της Φιλοσοφικής Σχολής του Πανεπιστημίου Κύπρου και το Ερευνητικό Κέντρο «ΑΘΗΝΑ» θα οργα-
νώσουν και θα λειτουργήσουν από το ακαδημαϊκό έτος
2023 - 2024 Κοινό Πρόγραμμα Μεταπτυχιακών Σπουδών
(ΚΠΜΣ) με τίτλο «MSc in Digital Humanities (Ψηφιακές
Ανθρωπιστικές Επιστήμες)», σύμφωνα με τις διατάξεις της
απόφασης αυτής και τις διατάξεις του ν. 4485/2017.
Άρθρο 2
Αντικείμενο - Σκοπός
Το Κοινό Πρόγραμμα Μεταπτυχιακών Σπουδών
(ΚΠΜΣ) με τίτλο «MSc in Digital Humanities (Ψηφιακές Ανθρωπιστικές Επιστήμες)» έχει ως αντικείμενο τη
μελέτη των ψηφιακών εργαλείων και εφαρμογών που
χρησιμοποιούνται στις Ανθρωπιστικές Επιστήμες (Digital
Humanities), στοχεύοντας στην προστασία και την προβολή της πολιτιστικής κληρονομιάς. Σκοπός του ΚΠΜΣ
είναι η υψηλού επιπέδου κατάρτιση και η εξειδίκευση
μεταπτυχιακών φοιτητών/τριών, προερχόμενων από τις
επιστημονικές περιοχές των ανθρωπιστικών, θετικών και
τεχνολογικών σπουδών.
Άρθρο 3
Μεταπτυχιακοί Τίτλοι
Το ΚΠΜΣ απονέμει Δίπλωμα Μεταπτυχιακών Σπουδών
(ΔΜΣ): «MSc in Digital Humanities».
Τα πτυχία απονέμονται από το Τμήμα Ιστορίας και
Αρχαιολογίας με αναφορά των ονομάτων όλων των
συνεργαζόμενων Τμημάτων και Ιδρυμάτων στους χορηγούμενους τίτλους σπουδών.
Άρθρο 4
Φοίτηση στο ΚΠΜΣ
Για την απόκτηση ΔΜΣ απαιτούνται συνολικά ενενήντα
(90) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί/ές φοιτητές/τριες υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς και
σε εκπόνηση μεταπτυχιακής διπλωματικής εργασίας.
Τα μαθήματα διεξάγονται στην αγγλική γλώσσα.
Η χρονική διάρκεια για την απονομή του Διπλώματος
Μεταπτυχιακών Σπουδών (ΔΜΣ) του Προγράμματος
ορίζεται σε τρία (3) ακαδημαϊκά εξάμηνα. Ο ανώτατος
επιτρεπόμενος χρόνος ολοκλήρωσης των σπουδών ορίζεται σε τέσσερα (4) ακαδημαϊκά εξάμηνα. Δεν προβλέ-
πεται η δυνατότητα μερικής φοίτησης.
Άρθρο 5
Χρηματοδότηση ΚΠΜΣ
Το κόστος λειτουργίας του ΚΠΜΣ με τίτλο «MSc in
Digital Humanities (Ψηφιακές Ανθρωπιστικές Επιστήμες)» θα καλύπτεται από:
- δωρεές, παροχές, κληροδοτήματα και κάθε είδους
χορηγίες φορέων του δημόσιου ή του ιδιωτικού τομέα,
- πόρους από ερευνητικά προγράμματα των μελών
ΔΕΠ που συμμετέχουν σε αυτό,
- τα τέλη φοίτησης των φοιτητών/τριών του, τα οποία
ανέρχονται συνολικά σε 4.500 € ανά φοιτητή/τρια.
Η επιβολή τέλους φοίτησης κρίνεται αναγκαία καθώς,
λόγω του εφαρμοσμένου εργαστηριακού χαρακτήρα
του, το ΚΠΜΣ έχει αυξημένες ελαστικές και ανελαστικές
δαπάνες. Ενδεικτικά αναφέρουμε δαπάνες που αφορούν
στη συντήρηση του υφιστάμενου εργαστηριακού και
μουσειακού εξοπλισμού του, των υπολογιστών και την
ανανέωση ή/και αγορά των αδειών χρήσης εξειδικευμένων λογισμικών κ.ά.
Άρθρο 6
Χρονική διάρκεια λειτουργίας του ΚΠΜΣ
Το ΚΠΜΣ θα λειτουργήσει μέχρι το ακαδημαϊκό έτος
2032 - 2033, εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με την ισχύουσα
νομοθεσία.
Άρθρο 7
Μεταβατικές διατάξεις
Όσα θέματα δεν ρυθμίζονται στην παρούσα απόφαση, θα ρυθμίζονται από τον Κανονισμό Λειτουργίας του
Προγράμματος «MSc in Digital Humanities (Ψηφιακές
Ανθρωπιστικές Επιστήμες)», καθώς και από τα αρμόδια
όργανα, σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ
Ι
Αριθμ. 5523-2021/35
(2)
Κανονισμός συστάσεως και λειτουργίας της Τεχνικής Υπηρεσίας της Ιεράς Μητροπόλεως Μη-
θύμνης.
Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ
ΤΗΣ ΕΛΛΑΔΟΣ
Έχουσα υπόψη:
1) Την παρ. 4 του άρθρου 1 και την παρ. 2 του άρθρου
46 του ν. 590/1977 «Περί του καταστατικού Χάρτου της
Εκκλησίας της Ελλάδος» (Α’ 146),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 917/01.03.2022
2) τις υποχρεώσεις της ποιμαινούσης Εκκλησίας προς
το χριστεπώνυμο πλήρωμα, οι οποίες απορρέουν εκ
των Ευαγγελικών επιταγών, των Ιερών Κανόνων και των
Νόμων του Κράτους,
3) τις υφιστάμενες κοινωνικές, ποιμαντικές και πνευματικές ανάγκες της Ιεράς Μητροπόλεως Μηθύμνης,
4) την υπ’ αρ. 469/1.12.2021 πρόταση του Σεβασμιωτάτου Μητροπολίτου Μηθύμνης Χρυσοστόμου,
5) την υπ’ αρ. 325/27.12.2021 γνωμοδότηση της Νομικής Υπηρεσίας της Ιεράς Συνόδου της Εκκλησίας της
Ελλάδος,
6) την από 11.1.2022 απόφαση της Διαρκούς Ιεράς
Συνόδου,
εγκρίνει τον Κανονισμό συστάσεως και λειτουργίας της
Τεχνικής Υπηρεσίας της Ιεράς Μητροπόλεως Μηθύμνης,
ως εξής:
ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΤΗΣ ΤΕΧΝΙΚΗΣ ΥΠΗΡΕΣΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΗΘΥΜΝΗΣ
Άρθρο 1
Σύσταση
Συνίσταται Τεχνική Υπηρεσία της Ιεράς Μητροπόλεως
Μηθύμνης, η οποία λειτουργεί για τον προγραμματισμό, την μελέτη, την παρακολούθηση και την εκτέ-
λεση εκκλησιαστικών έργων, μελετών και συναφών
υπηρεσιών της Ιεράς Μητροπόλεως Μηθύμνης ή των
εποπτευομένων της νομικών προσώπων, σύμφωνα
με τις διατάξεις του ν. 4412/2016 (Α’ 147) (για τα έργα
και μελέτες που χρηματοδοτούνται ή συγχρηματοδοτούνται από εθνικούς ή κοινοτικούς πόρους κατά την
υποπαρ. 3 της παρ. 1 του άρθρου 68 του ν. 4235/2014)
και του υπ’ αρ. 55/1974 κανονισμού της Ιεράς Συνόδου
της Εκκλησίας της Ελλάδος «Περί μελέτης και εκτελέσεως των εκκλησιαστικών έργων» (Α’ 185) (για όλα τα μη
χρηματοδοτούμενα έργα, μελέτες και συναφείς υπηρεσίες). Η Τεχνική Υπηρεσία διέπεται από το καθεστώς
του παρόντος Κανονισμού.
Άρθρο 2
Ορισμοί
1. Αναθέτουσα αρχή ορίζεται το Μητροπολιτικό Συμβούλιο της Ιεράς Μητροπόλεως Μηθύμνης.
2. Προϊσταμένη αρχή ορίζεται επίσης το Μητροπολιτικό Συμβούλιο της Ιεράς Μητροπόλεως Μηθύμνης.
3. Διευθύνουσα υπηρεσία ορίζεται η Τεχνική Υπηρεσία
της Ιεράς Μητροπόλεως Μηθύμνης.
4. Τα μέλη της Τεχνικής Υπηρεσίας ασκούν και καθήκοντα Επιβλέποντος Μηχανικού κατ’ ανάθεση. Επιπλέον
καθήκοντα Επιβλέποντος Μηχανικού δύναται να ανατεθούν και σε άλλα πρόσωπα, Ιδιώτες Μηχανικούς, οι
οποίοι δύνανται να προσληφθούν εκ της Ιεράς Μητροπόλεως διά συμβάσεως ορισμένου έργου ή ορισμένου
χρόνου, προς κάλυψη των αναγκών των εργολάβων, οι
οποίες δεν δύνανται να καλυφθούν υπό της Τεχνικής
Υπηρεσίας.
5. Τεχνικό Συμβούλιο ορίζεται Ειδική Επιτροπή, η
οποία γνωματεύει, εισηγείται και εποπτεύει επί των υπό
εκτέλεση έργων και των τυχόν ανακυψάντων προβλημάτων επ’ αυτών.
Άρθρο 3
Διαδικασία
1. Η εφαρμογή του θεσμικού πλαισίου εκτελέσεως των
Δημοσίων Έργων διέπει τις καταρτισθησόμενες Συμβάσεις εκτελέσεως έργων της Ιεράς Μητροπόλεως, υπό την
έννοια ισχύος των διατάξεών του ως συμβατικών ρητρών.
2. Διαφωνίες, οι οποίες τυχόν να προκύψουν, επιλύονται στα αρμόδια Δικαστήρια, με βάση την καθ’ ύλην και
τόπο αρμοδιότητα, όπως αυτή ορίζεται από τον ν. 4412/
2016, μετά την εξάντληση της Προδικασίας, όπως αύτη
προβλέπεται διά των άρθρων 174 επ. του ως άνω νόμου,
αποφαινομένου επί των ενστάσεων του Μητροπολιτικού
Συμβουλίου, μετά γνώμης του Τεχνικού Συμβουλίου της
Ιεράς Μητροπόλεως.
3. Η σύνταξη μελετών των προς εκτέλεση έργων πραγματοποιείται υπό της Τεχνικής Υπηρεσίας, η δε θεώρηση
αυτών υπό του Προϊσταμένου αυτής.
4. Για την δημοπράτηση των έργων, οι συνταχθείσες
μελέτες εγκρίνονται υπό της Προϊσταμένης Αρχής, δηλαδή του Μητροπολιτικού Συμβουλίου, το οποίο εγκρίνει
και την σχετική διακήρυξη.
Σε περίπτωση κατά την οποία η Τεχνική Υπηρεσία
αδυνατεί να συντάξει και να εκπονήσει τις σχετικές Μελέτες, δύναται να ανατεθεί η εκπόνηση αυτών σε ειδικό
έμπειρο επί του προς εκτέλεση έργου Μηχανικό, κατόπιν
αποφάσεως της Προϊσταμένης Αρχής και μετά από εισήγηση του Τεχνικού Συμβουλίου. Οι μελέτες, οι οποίες
συντάσσονται από τρίτους, θεωρούνται από την Τεχνική
Υπηρεσία και εγκρίνονται από την Προϊσταμένη Αρχή.
Άρθρο 4
Οργάνωση
Η στελέχωση της Τεχνικής Υπηρεσίας γίνεται με πράξη
του Μητροπολιτικού Συμβουλίου. Τα μέλη του Τεχνικού
Συμβουλίου διορίζονται με απόφαση του Μητροπολιτικού Συμβουλίου, κατόπιν εισηγήσεως του Μητροπολίτου.
Άρθρο 5
Τροποποίηση του Κανονισμού
Τροποποιήσεις ή συμπληρώσεις του Κανονισμού δημοσιεύονται και ισχύουν δι’ αποφάσεως της Δ.Ι.Σ., κατόπιν
προτάσεως του Σεβασμιωτάτου Μητροπολίτου Μηθύμνης.
Άρθρο 6
Τελικές διατάξεις
Η ισχύς του παρόντος Κανονισμού άρχεται από της
δημοσιεύσεώς του στην Εφημερίδα της Κυβερνήσεως.
Ο παρών Κανονισμός δημοσιεύεται και στο επίσημο
δελτίο της Εκκλησίας της Ελλάδος «ΕΚΚΛΗΣΙΑ».
Εκ των διατάξεων του παρόντος Κανονισμού δεν προκαλείται δαπάνη εις βάρος του προϋπολογισμού του νο-
μικού προσώπου της Ιεράς Μητροπόλεως Μηθύμνης.
Ο παρών Κανονισμός να δημοσιευθεί στην Εφημερίδα
της Κυβερνήσεως και στο επίσημο Δελτίο «ΕΚΚΛΗΣΙΑ».
Αθήνα, 11 Ιανουαρίου 2022
Ο Πρόεδρος
† Ο Αθηνών ΙΕΡΩΝΥΜΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 917/01.03.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220200917.pdf | Tokens: 14787]